cyanic-selkie/wikianc huggingface dataset:
Caroline Munro
Caroline Jane Munro (s. 16. tammikuuta 1949 Windsor, Iso-Britannia) on brittiläinen näyttelijä ja malli, joka tunnetaan erityisesti monista esiintymisistään kauhu-, tieteis- ja toimintaelokuvissa 1970- ja 1980-luvuilla. Munro aloitti uransa mallina 16-vuotiaana ja teki työtä jo 17-vuotiaana mm. Vogue-lehdelle sekä töitä televisio- ja printtimainoksissa. Sittemmin muutettuaan Lontooseen hän sai aluksi pieniä elokuvarooleja 1960-luvun lopulla, mutta isoissa tuotannoissa (mm. elokuvassa Casino Royale (1967)). Käännekohta näyttelijän uralla tuli, kun Munro oli pienessä sivuroolissa Hammer-tuotantoyhtiön elokuvassa Draculan kosto (engl. Dracula A.D. 1972, 1972). Silloin hän ymmärsi, että tämä ala on se mitä hän haluaa tehdä elämällään.
Päätelaitetunnistus
Päätelaitetunnistusteknologia
Päätelaitetunnistus perustuu useimmiten HTTP-otsakkeiden tulkintaan. Otsakkeista luetaan pääasiassa user-agent, accept, ja x-wap-profile kenttiä, mutta hyvä päätelaitetunnistus hyödyntää lukuisia muitakin kenttiä. Näitä kenttiä verrataan päätelaitetietokannassa oleviin tietoihin ja päätellään mikä päätelaite on kyseessä.
Välityspalvelin
Välityspalvelimella tarkoitetaan kolmannen osapuolen palvelinta, jonka kautta HTTP-liikenne kulkee. Välityspalvelin voi muokata web-sivun rakennetta, pienentää kuvia ja jopa vaihtaa kuvan formaattia, poistaa sellaisia komponentteja, jotka eivät toimi päätelaitteessa. Välityspalvelimet tekevät tunnistuksen päätelaitetietokannasta hyvin samaan tapaan kuin sovelluspalvelimet. Välityspalvelimen tekemä sisällön sovitus tuottaa kuitenkin huonompaa laatua kuin sovelluspalvelimen tekemä johtuen geneerisestä rakenteesta. Välityspalvelin tekee sovituksen samojen sääntöjen mukaan kaikelle sisällölle kun taas sovelluspalvelin voi tehdä muutoksen sisällöstä riippuen yksilöidysti.
Spede-Tuotanto
Yhtiö tunnettiin myös nimellä Lafalcom Oy ja nykyään se on selvitystilassa.
Liekokasvit
Lycopodium koostuu kreikan sutta ja jalkaa tarkoittavista sanoista (lykos ja podion), mikä viittaa takkuisiin, lehdekkäisiin varsiin. Useissa kielissä liekokasveja nimitetään sudenkynsiksi.
Evoluutio
Liekokasveilla ei ole läheisiä sukulaisia missään kasviryhmässä, sukulaisuus lahnanruoho- ja mähkäkasveihinkin (heimot Isoëtaceae ja Selaginellaceae) on hyvin etäinen. Fossiiliaineisto on niukka, eikä tunnettuja fossiileja pystytä sijoittamaan mihinkään nykyiseen liekokasvisukuun. Heimo lienee peräisin hiilikaudelta, jolloin niiden puumaiset sukulaiset olivat valtakasvillisuutta. Nykyiset liekokasvit muodostavat kolme (tai jopa viisi) kladia eli kehityslinjaa. Joidenkin tutkijoiden mielestä nämä kladit ovat jaettavissa edelleen, jolloin sukujen määrä nousisi 14:ään, mutta monet niistä jäävät tuntomerkeiltään ja morfologialtaan hämäriksi. Omalaatuisin on eräs ketunliekolaji, Huperzia drummondii (entinen Phylloglossum drummondii) maanalaisine mukuloineen, lehtiruusukkeineen ja lehdettömän pesäkeperän päässä sijaitsevine itiötähkineen. Laji on sopeutuma ajoittain kuivuvaan kasvuympäristöön Australiassa, ja on ulkonäöstään huolimatta selvästi ketunliekojen sukuun kuuluva.
Käyttö
Helposti syttyvien öljypitoisten itiöidensä vuoksi katinliekoa (Lycopodium clavatum) ja sen sukulaisia on kerätty ja myyty ns. kärpäsruutina. Ilmaan sekoitettuna siitä syntyy räjähtävä seos, jota käytetään laajalti elokuvateollisuudessa tehosteena. Aiemmin sitä on käytetty muoviesineiden, kuten kondomien ja leikkauskäsineiden, puuteroimiseen, metallimuottien päällystämiseen estämään valettavaa metallia sulautumasta niihin, farmaseutiikassa pillerien pinnalla ja meikkaamisessa puuterina. Altistuminen liekopölylle voi aiheuttaa allergisia reaktioita lievistä ihotulehduksista vakavaan astmaan, niinpä sen käyttö mm. kosmetiikassa on enimmäkseen loppunut. Tunturilieon itiöitä on käytetty Skandinaviassa vaaleankeltaisen väriaineen valmistukseen yhdessä juolukan (Vaccinium uliginosum) oksien kanssa. Useita tähkäliekolajeja on käytetty mattojen, hattujen, laukkujen ja kalanpyydysten kutomiseen.
Naoko Takahashi
2001 Takanashi voitti ensin helmikuussa 30 kilometrin katujuoksukilpailun Japanin ennätysajalla 1.41.57. Syyskuussa hän juoksi Berliinin maratonilla maailmanennätyksen 2.19.46. Se oli ensimmäinen kerta, kun naisjuoksija alitti 2.20:n haamurajan. Catherine Ndereba paransi ennätystä kuitenkin jo viikon päästä. Takahashi voitti Berliinin maratonin myös vuonna 2002. 2003 hän sijoittui Tokion maratonin toiseksi ja voitti sen vuonna 2005 ajalla 2.24.39. Takahashi tunnettiin erityisesti kovasta harjoittelustaan. Hän juoksi parhaimmillaan jopa 350 kilometriä viikossa.
Medeia (yhtye)
Medeia on vuonna 2002 perustettu tamperelainen metallimusiikkia soittava yhtye. Yhtye julkaisi täysin itsenäisesti debyyttialbuminsa Quantum Holocaust: World Dominationin kesällä 2006. Levyn painos on nyttemmin myyty loppuun.
Yhtyeen tuorein studioalbumi, Iconoclastic, julkaistiin lokakuussa 2013.
Berryz kōbō
2010–2014
30. tammikuuta 2013 ryhmä julkaisi viimeisen albuminsa Berryz Mansion 9kai. Maaliskuussa julkaistiin 31. single "Asian Celebration". Natsuyakista tuli Berryz kōbōn varakapteeni 30. huhtikuuta. Toukokuussa Tsunku ilmoitti, että ryhmän ensimmäinen Nippon Budokan konsertti tultaisiin pitämään marraskuussa. Ryhmä esiintyi Taipeissa, Taiwanissa ensimmäisen kerran 23.-24. toukokuuta. Kesäkuussa ryhmä julkaisi 32. singlensä "Golden Chinatown / Sayonara Usotsuki no Watashi". 2. lokakuuta ryhmä julkaisi 33. singlensä "Motto Zutto Issho ni Itakatta / ROCK Erotic". Single myi yli 40,000 kappaletta, tehden sen Berryz kōbōn parhaiden myydyimmäksi singleksi ikinä.
Jukka Rossi
Jukka Rossi (s. 1982) on suomalainen radiotoimittaja ja televisiojuontaja. Rossi asuu Helsingissä. Rossilla on poika Kristiina Komulaisen kanssa.
Intiaanien alkuperä
Ensimmäiset metsästäjät
200px|pienoiskuva|[[Clovisin kulttuuri|Clovisin ja muiden kulttuurien keihäänkärkiä, joita käytettiin muun muassa mammutin ja biisonin metsästyksessä. Äärimmäisellä vasemmalla muu työkalu.]]
Clovisin kulttuurin leviäminen
Noin 12 500 vuotta sitten sammunut Clovisin kulttuuri oli ehtinyt levitä nopeasti laajoille alueille. Clovisin ihmisiltä jäi terämäisiä uurtimia, kaapimia ja muuta tyypillistä myöhäispaleoliittista esineistöä. Heille näyttää olleen Ukrainan Kostenkin kulttuurin tapaan ominaista moninainen mammutin hyödyntäminen. Clovisin kulttuurin jäljiltä ei ole löydetty kiinteitä asuinpaikkoja, vaan lähinnä eläinten teurastuspaikkoja.
Suurten eläinten joukkotuho jääkauden lopulla
Clovisin kulttuuri näyttää levinneen etelästä pohjoiseen Alaskaan eikä toisin päin. Alaskassa oli ihmisiä ainakin jo 14 000 vuotta sitten. . Kanadan jääkäytävän ja Alaskan vanhin Clovis-ajoitus on ajalta 12 500 vuotta sitten. Etelä-Amerikan vanhin Clovisin tyyppinen kärki on 12 750 vuotta vanha. Työkaluja tehtiin hienorakeisesta serttikivestä ja piikivestä. Etelä-Amerikkaan syntyi näihin aikoihin oma niin sanottu kalanpyrstötraditio, mikä on jättänyt jälkeensä muun muassa kolmiomaisia keihäänkärkiä. Joissain Clovisin kulttuurin keihäänkärjissä näkyy kalanpyrstömäisiä piirteitä. Etelä-Amerikan kärjessä Tulimaassa oli ihmisiä viimeistään 13 000 vuotta sitten. Kun ilmasto muuttui ja mammutit hävisivät, Folsom ja muut Pohjois-Amerikan varhaisen kivikauden biisoninmetsästyskulttuurit kehittyivät Clovisista 10 000–11 000 vuotta sitten. Noin 7 000–19 000 vuotta sitten alkoi arkaainen kausi, jolloin vuosituhansien kuluessa alkoi maanviljely ja syntyi kiinteää kyläasutusta.
Vain harvoja todella vanhoja luulöytöjä
Vain harvat intiaanien tai heidän edeltäjiensä jäänteiden luulöydöt ovat todella vanhoja. Alle kuusi yksilöä on melko varmasti ajoitettu vanhemmaksi kuin 10 000 BP, vaikka 7 000-10 000 BP ikäisiä paleointiaanien luujäänteitä on 315. Tutkijat ovat esittäneet hyvin ristiriitaisia arvioita siitä, mille Aasian kansoille löydetyt muinaiset intiaanit olisivat sukua. Joidenkin mielestä Amerikan varhaisimmat asukkaat olisivat olleet ruumiinrakenteeltaan hyvin erilaisia kuin myöhemmät intiaanit.
Frendit (albumi)
Frendit on Tiktakin ensimmäinen, 22. marraskuuta 1999 julkaistu studioalbumi. Albumi nousi ensimmäisellä listaviikollaan Suomen virallisen albumilistan 23:nnelle sijalle, mutta nousi jo neljännellä listaviikollaan listan toiseksi, joka on myös sen paras sijoitus. Albumia on myyty yli 94 000 kappaletta, joka oikeuttaa tuplaplatinalevyyn.
Kolmas makedonialaissota
Philippuksen hyökkäys vuorten yli Makedoniaan
Liviuksen mukaan Perseus oli kylvyssä kuullessaan roomalaisten hyökkäyksestä. Hän hätääntyi ja käski polttaa laivaston ja heittää Makedonian valtakunnan rahakirstut mereen. Tosin Liviuksen kuvausta ei kannata ottaa vakavasti, ja todennäköisesti kyseessä on vain yritys saattaa Perseus huonoon valoon.
Sodan loppu
Pydnan taistelun jälkeen oli selvää, että roomalaiset voittaisivat sodan, ja yhä useammat makedonialaiskaupungit antautuivat. Makedonian pääkaupungissa Pellassa Perseus yritti vielä koota koolle ystävänsä ja liittolaisensa. Kuitenkin vain kolme hänen ystäväänsä suostui tapaamaan häntä. Perseus pelkäsi, että hänet entiset liittolaisensa kavaltaisivat hänet roomalaisille, joten hän lähti yöllä 500 kreetalaisen sotilaan kanssa ja pakeni Amfipolikseen, mistä hän jatkoi yksin Aigeianmeren pohjoisosassa sijaitsevaan Samothraken saareen. Rooman laivaston komentaja Gnaeus Octavius kuitenkin sai Perseuksen antautumaan. Sillä aikaa roomalaiset valtasivat viimeisiä makedonialaisten hallussa olevia kaupunkeja, muun muassa Pellan ja Pydnan, jotka Paullus antoi ryöstää tyhjäksi.
Jordan Schroeder
Juniori- ja yliopistovuodet
Schroeder syntyi Minnesotan Prior Lakessa ja muutti perheineen Lakevillen kaupunkiin ollessaan 13-vuotias. Hän aloitti jääkiekkoilun 4-vuotiaana Lakeville Ponysissa, mutta Schroederin ensimmäinen joukkue oli kuitenkin Lakeville Mites. Hän pelasi kaksi vuotta Saint Thomas Academyn high school -joukkueessa, jonka jälkeen Schroeder vietti vuodet 2006–2008 Yhdysvaltain maajoukkueen kehitysohjelman mukana. Kaudeksi 2008–2009 hän siirtyi Minnesotan yliopiston joukkueeseen. Schroeder oli tehoilla 13+32=45 joukkueen paras syöttäjä ja toiseksi paras pistemies Ryan Stoan jälkeen. Hän voitti myös Minnesotan sisäisen tehotilaston lukemalla +17. Schroeder sijoittui koko WCHA:n syöttöpörssissä toiseksi edellään vain UMD:n Justin Fontaine sekä pistepörssissä viidenneksi. Hänet valittiin divisioonan vuoden tulokkaaksi, toiseen tähdistökentälliseen ja tulokkaiden tähdistökentälliseen.
NHL-tulokassopimus Vancouver Canucksiin
Kauden 2011–2012 Schroeder pelasi kokonaan Canucksin uudessa farmijoukkueessa Chicago Wolvesissa. Hän oli tehoilla 21+23=44 joukkueen toiseksi paras maalintekijä Darren Haydarin kanssa sekä kolmanneksi paras pistemies. Alkukauden 2012–2013 Schroeder pelasi kokonaan Wolvesissa NHL:n työsulun vuoksi, kunnes hänet NHL-kauden käynnistyttyä, tammikuussa 2013 Canucks kutsui hänet harjoitusleirilleen. Schroeder ei saanut paikkaa joukkueen NHL-kauden avauskokoonpanosta ja hänet lähetettiin Wolvesiin, mutta kahden NHL-kierroksen jälkeen Schroeder nostettiin kuitenkin takaisin Canucksin NHL-vahvuuteen. Hän teki NHL-debyyttinsä kauden kolmannella kierroksella 23. tammikuuta 2013 Calgary Flamesia vastaan. Schroeder sai ottelussa jääaikaa 14.49 minuuttia ja hän keräsi yhden kahden minuutin jäähyn kiinnipitämisestä. Hän avasi maalitilinsä NHL:ssä heti kahdella osumalla yhdeksännessä ottelussaan 9. helmikuuta 2013 Calgary Flamesia vastaan. Schroederin ensimmäinen maali syntyi ylivoimalla ja se jäi Canucksin 5–1-voittoon päättyneen ottelun voittomaaliksi. Hänet valittiin ottelun ykköstähdeksi. Schroeder teki lyhyeksi jääneen NHL-tulokaskautensa aikana 31 runkosarjaottelussa tehot 3+6=9. Hän pelasi NHL-kauden aikana myös Wolvesin vahvuudessa ja oli joukkueen neljänneksi paras pistemies Brad Huntin kanssa tehtyään 42 runkosarjaottelussa tehot 12+21=33.
Leppikääpä
Leppikääpä (Antrodiella ichnusana) on kosteissa elinympäristöissä kuten tulvametsissä viihtyvä kääpälaji. Sitä tavataan Suomessa eteläisesti ja havaintoja on ainakin myös Ruotsista, Ranskasta ja Italiasta. Isäntäpuita ovat harmaaleppä, tervaleppä ja euroopanpähkinäpensas, muualla Euroopassa kerätty myös vaahteralta ja haavalta. Leppikääpä tarvitsee elinalustakseen muiden eliöiden jo pehmeäksi lahottamia oksia.
Live +4
Kappalelista
* = laulu: Ace Frehley, ** = laulu: Tod Howarth
Songbird (Eva Cassidyn albumi)
Songbird on yhdysvaltalaisen laulajan Eva Cassidyn vuonna 1998 postuumisti julkaistu kokoelma-albumi. Viisi kappaletta (”Wade in the Water”, ”Wayfaring Stranger”, ”Songbird”, ”Time is a Healer” ja ”I Know You by Heart”) on Cassidyn albumilta Eva by Heart, neljä (”Fields of Gold”, ”Autumn Leaves”, ”People Get Ready” ja ”Oh Had I a Golden Thread”) albumilta Live at Blues Alley. Viimeinen kappale ”Over the Rainbow” on albumilta The Other Side.
Kajakki
Varusteet
Päiväretkille riittää varustukseksi kajakin lisäksi mela, melontaliivi ja aukkopeite, sekä melojalle vesipullo ja eväät, mutta pidemmillä retkillä on hyvä varata mukaan myös muita varusteita.
Hattu ja aurinkolasit suojaavat melojaa auringolta, kuten myös aurinkovoide.
MRP Matila Röhr Productions
2013–
Vuonna 2013 MRP Matila Röhr Productions siirtyi kokonaan suomalaiseen omistukseen, kun elokuvatuottaja Marko Röhr osti Egmont Holdingin omistamat osakkeet. Tuottaja Ilkka Matila jatkoi yhtiön osakkaana entisellä osuudella. Samalla yhtiön nimi vaihtui muodosta Matila Röhr Nordisk Oy alkuperäiseksi nimeksi MRP Matila Röhr Productions Oy. Yhtiöllä oli ollut kymmenvuotinen levitysyhteistyösopimus Egmontin omistaman Nordisk Filmin kanssa. MRP Matila Röhr Productions halusi keskittyä kotimaisten pitkien elokuvien tuottamiseen, kansainvälisiin yhteistuotantoihin ja luonto- ja ympäristöaiheisiin dokumenttielokuviin ja tv-tuotannoista luovuttiin. MRP omisti yhden Suomen suurimmista yksittäisistä kotimaisten elokuvien katalogeista, johon kuului yli 30 elokuvaa ja kymmeniä dokumentteja. Yhtiö tunnetaan muun muassa elokuvista Rukajärven tie, Äideistä parhain, Pitkä kuuma kesä, Helmiä ja sikoja, Päätalo, Mosku, Harjunpää ja pahan pappi, Lakeuden kutsu, Rakkauden rasvaprosentti, Rölli ja metsän henki sekä Rölli ja kultainen avain. Sen kansainvälisiä yhteistuotantoja ovat muun muassa Yhdeksäs komppania, Georg Ots, Nimet marmoritaulussa ja Pioneer. Yhtiön elokuvista Rölli ja kultainen avain rikkoi kesällä 2013 yli 200 000 elokuvakatsojan rajan ja luontoelokuva Metsän tarina nousi kaikkien aikojen katsotuimmaksi kotimaiseksi dokumenttielokuvaksi. Elokuvan näki teatterissa oli yli 90 000 katsojaa. Ilkka Matilan tuottamaa ja Miika Nousiaisen romaaniin perustuvaa Vadelmavenepakolainen -elokuvaa alettiin kuvata syyskuussa 2013 Suomessa ja Ruotsissa. Yrityksen tv-toiminnot siirtyivät vuonna 2013 hollantilaiselle Eyeworksille (myöhemmin Warner Bros. International Television Production Oy:lle).
Ärtynyt suoli
Syyt ja hoito
Vuonna 2012 julkaistussa kiinalaisessa interventiotutkimuksessa havaittiin, että runsaasti kuitua nauttivien krooninen vatsan turvotus, ummetus ja vatsakivut paranivat sataprosenttisesti minimoimalla kuidun määrä ruokavaliossa. Ulostuslääkkeet, kokojyväviljatuotteet, vihannekset ja hedelmät jätettiin kokonaan pois ruokavaliosta kahden ensimmäisen viikon ajaksi ja kasvissyöjiä ohjeistettiin käyttämään papujen sijaan tofun kaltaisia vähäkuituisia soijatuotteita. Sen jälkeen koehenkilöiden tuli pyrkiä pitämään kuidun saantinsa mahdollisimman pienenä. Puolen vuoden kuluttua 65 prosenttia osanottajista jatkoi edelleen aloitusajankohdan lähes kuidutonta ruokavaliota eikä kellään heistä esiintynyt enää ummetusta eikä muitakaan vatsaoireita vatsakivut mukaan lukien. Neljännes oli siirtynyt vähäkuituiseen ruokavalioon, ja heistä 75 prosenttia oli parantunut ummetuksesta, mutta 44 prosentilla esiintyi edelleen ulostusvaikeuksia. Loput kymmenen prosenttia oli palannut kuiturajoittamattomaan ruokavalioon ja kaikilla heistä esiintyi ummetusta, vatsan turvotusta ja ulostamisvaikeuksia. Suuri osa heistä oli kasvissyöjiä, minkä vuoksi heidän oli ollut hyvin vaikea noudattaa lähes kuidutonta ruokavaliota. Vastaavia tuloksia on saatu myös useista tutkimusyhteenvedoista.
Rentoutustekniikoista ja kognitiivisesta käyttäytymisterapiasta on hyötyä niille potilaille, jotka kokevat IBS:n liittyvän stressiin. On kuitenkin vaikea arvioida, johtuuko IBS stressistä tai johtuuko stressi IBS:stä, koska suoliston tervehtyminen parantaa myös ärtyvän suolen oireyhtymään usein liittyvät keskushermosto-oireet kuten stressin ja levottomuuden.
Normisjon
Toiminta
Lähetystyötä järjestö tekee Aasiassa, Afrikassa, Lähi-idässä ja Etelä-Amerikassa. Sillä on noin 20 lähettiä.
Constantinos Mavromichalis
Ura
Maaliskuussa 2023 Mavromichalis ilmoitti irtisanoutuneensa Yleltä ja ryhtyvänsä yrittäjäksi.
Mä olen nainen
Mä olen nainen on suomalainen tangokappale, jonka on säveltänyt ja sanoittanut Sirkka Valkola-Laine. Kappaleen levytti ensimmäisenä Hertta Väkeväinen vuonna 1948. Vera Telenius julkaisi kappaleen vuonna 1974 albumillaan Yön laulajatar. Kappaleen ovat levyttäneet myös Ritva Oksanen, Tuulikki Eloranta ja Helga Väänänen.
Säkylän yhteiskoulu
Historia
thumb|250px|right|Säkylän yhteiskoulu elokuussa 2021. Säkylän yhteiskoulun toiminta alkoi jo 1950-luvulla, mutta silloin koululla ei ollut omia tiloja. Koulukeskus rakennettiin alun perin 1970-luvulla, jolloin Säkylän yhteiskoulu muutettiin Säkylän yläasteeksi, jonka nimi vaihtui takaisin Säkylän yhteiskouluksi 27.4.2000. Tuolloin tontti koostui vain läntisimmästä rakennuksesta, jonka yhteyteen rakennettiin myöhemmin toinen osio, jossa sijaitsee lukion tilat, pienryhmän luokat ja auditorio. Isommassa ja vanhemmassa osiossa sijaitsee puolestaan ruokala, liikuntasali ja kaikki muut mahdolliset teorialuokat. Tontille rakennettiin ajan myötä myös pohjoisrajan viereen punainen tiilirakennus, jossa ovat teknisen työn tilat. Koulun rakentamiseen käytetyt materiaalit eivät olleet kovin kestäviä ja pitkäikäisiä, sillä 1990-luvulta lähtien rakennus alkoi kärsiä homevaurioista. Sen myötä koko koulurakennus ja sen tontti teknisten töiden rakennusta lukuun ottamatta koki vuosien 2010-2011 aikana mittavan saneerauksen, jossa poistettiin kaikki homevauriot, paranneltiin koulun pihaa sekä luokkien että käytävien järjestystä muutettiin. Teknisen työn luokka sai saneerauksessa omat uusitut tilansa myöhemmin ns. Taitotalosta.
Nykerökääpä
Käävän yksivuotinen itiöemä on yleensä nykerömäinen tai kynsimäinen lakki, joka on 4-6 mm leveä ja 2-5 mm ulkoneva. Puoliresupinaattisella kasvumuodolla alustanmyötäinen osa on enintään sormenpainauman kokoinen. Hyvin pienen koon vuoksi nykerökääpää on vaikea huomata maastossa ja erottaa kitukasvuisista sukulaisistaan muuten kuin mikroskopoimalla. Tuore itiöemä on pehmeähkö ja väriltään nuorena valkoinen, täysikasvuisena savunruskehtava. Kuivuessaan kääpä muuttuu korkkimaiseksi ja sen reuna oranssinruskeaksi. Kulmikkaita tai sokkeloisia pillejä on 5-7 millimetrillä ja niiden suut ovat sahalaitaisia. Malto on ohut ja pillit verrattain pitkiä, käävän kokonaispaksuus on 2-3 mm.
Arkhimedes
Arkhimedes Syrakusalainen (, noin 287 – 212/211 eaa.) oli kreikkalainen filosofi, fyysikko, tähtitieteilijä, keksijä ja matemaatikko. Hän oli yksi suurimmista antiikin Kreikan tieteilijöistä. Arkhimedeen tieteellinen tutkimus käsitti hyvin laajan kirjon eri tieteen osa-alueita. Hän oli ensimmäisten joukossa, joka käytti matematiikkaa luonnonilmiöiden tutkimiseen eli häntä voidaan kutsua ”matemaattisen fysiikan isäksi”.
DJ Hugo
DJ Hugo on K-Tel International Finlandin julkaisema sekä levy-yhtiöiden City Recordsin, Mega Recordsin, Pitsch Controlin, Replay Recordsin ja ZYX-Recordsin yhteistyössä valmistunut hyväntekeväisyyskokoelmalevy, joka julkaistiin vuonna 1993.
Souloke
Souloke on yksivuotinen ja sen varsi kasvaa 50–100 cm pitkäksi. Soulokkeen lehdet ovat noin 10–25 cm pitkät sekä 1–7 mm leveät, muodoltaan tasasuokat ja molemminpuolin karheapintaiset. Soulokkeen kukinto on röyhy, jonka ranka on 0–12 cm pitkä. Tähkylät sijaitsevat yksittäin, ja niissä on 6–12 fertiiliä kukkaa sekä neuvottomia kukkia tähkylän kärjessä. Kukkien kaleet ovat tähkylää lyhyemmät ja ulkonäöllisesti keskenään samannäköiset. Ulkokale on noin 3–3,5 mm pitkä ja sisäkale noin 4,5–5 mm pitkä. Soulokkeen hedelmä on jyvä.
Souloketta kasvaa Lounais- ja Kaakkois-Euroopassa, Kanariansaarilla, Pohjois-Afrikassa, Lähi-idässä sekä Intiassa.
Puńsk (kylä)
Puńsk on perustettu vuonna 1559, ja se kuulunut Puolaan vuodesta 1920.
Virtuaaliassistentti
Virtuaaliassistentin ydintehtävä on avustaa asiakastaan erilaisten rutiinien hoitamisessa. Monet virtuaaliassistentit ovat kuitenkin erikoistuneet johonkin erityisalaan, kuten tiedottamiseen, markkinointiin, kansainvälistymiseen tai kotisivujen ylläpitoon.
Ollikkalan koulu
Ollikkalan koulu on yksi Salon peruskouluista, joka sijaitsee Ollikkalassa. Ollikkalan koulussa opiskelee noin 220 oppilasta. Ollikkalan oppilasmäärä on laskenut huomattavasti, kun parhaimmillaan koulussa on opiskellut 500 oppilasta. Ollikkalan koulun ohella toimii myös päiväkoti.
Charlotta Lönnqvist
Tausta
Charlotta Lönnqvistin vanhemmat olivat Uudenmaan rakuunarykmentissä palvellut Jonas Lönnqvist ja Maria Forsström. Mamselli Lönnqvist oli isänsä kuollessa 35-vuotias ja äitinsä kuollessa 43-vuotias. Vanhempi veli Axel Herman oli muuttanut pois paikkakunnalta vuosikymmeniä aiemmin ja ollut sen jälkeen tietymättömissä, joten ainoaksi lapseksi jäänyt Charlotta peri vanhemmiltaan Bruses-nimisen sotilastorpan, joka oli Sjundbyn kartanon mailla Siuntiossa. Torppa tunnettiin nimellä Fanjunkars, sillä hänen isänsä oli ollut Ruotsin armeijassa lipunkantaja eli faanjunkkari. Torpparakennus oli suuri, lähes sadan neliömetrin kokoinen.
Santeri Haarala
Santeri Haarala on seuraavien henkilöiden nimi:
Hamiltoninajokoira
Alkuperä
Hamilton perusti jalostuksensa vanhaan ruotsalaiseen ajokoirakantaan, joka polveutui varhaisista Saksan tuonneista, smoolantilaisista ajokoirista, von Grieffin kasvattamista koirista ja Kavlås-linjasta. Hänen kantanarttunsa oli Pila, joka oli Kurre I:n, Pangin ja Stella I:n emä. Pila puolestaan polveutui Fiholm-sukulinjasta, joka pohjautui vanhaan Greiffin linjaan. Greiffin koirissa oli hänen mielestään kaikki hyvältä ajokoiralta vaadittavat ominaisuudet: sinnikyys, hyvä hajuaisti, toimiva fysiikka ja voimakas haukku. Myöhemmin hän ymmärsi tarvitsevansa jalostukseen myös uutta verta, ja sitä hän hankki englantilaisista koirista, erityisesti englanninkettukoirasta.
Käsipallon naisten maailmanmestaruuskilpailut 2017
Pronssiottelu
Alankomaat – Ruotsi 24–21
Strandin kalliopiirrokset
Pyyntimagiaa?
Aiemmin villieläimen kuvia pidettiin usein saaliseläinten kivikauden kuvastona, jolla oli maaginen tarkoitus. Kuvan kohteesta tai sen hengestä sai maagisen otteen, jolla se pakotettiin lähestymään metsästäjää sen metsästymailla ja antautumaan saaliiksi. Nykytutkimus painottaa enemmänkin kuvantuottamisen rituaalia kuin saalismagiikkaa, sekä piirrosten sijoittumista maisemaan ja pohtii näkökohtia esteettömyydelle ja toiminnan ideologiaa. Kohteet, joissa on jyrkkiä kallioita ja jotka ovat hankalia saavuttaa, ovat olleet muutaman yksilön palvontapaikkoja, kun taas suuret ja loivat kohteet ovat olleet suuremman joukon palvontapaikkoja.
Nippes
Nippes rajautuu lännessä Grand'Ansen, etelässä Sudin, kaakossa Sud-Estin ja lännessä Ouestin departementteihin. Pohjoisessa aukeaa Gonâvenlahti. Departementti jakautuu kolmeen arrondissementtiin (väkiluvut vuonna 2003):
Tanzimat
Tanzimat-uudistusten lähtölaukauksena toimi 3. marraskuuta 1839 annettu niin sanottu Gülhanen edikti (myös ”Ruusukamarin jalo edikti”). Julistuksessa luvattiin perustaa uusia instituutioita, jotka suojelisivat valtakunnan jokaisen kansalaisen turvallisuutta, omaisuutta ja kunniaa näiden uskonnosta tai etnisestä ryhmästä riippumatta. Siinä määrättiin myös luotavaksi yhtenäinen verotusjärjestelmä sekä oikeudenmukaisempi kutsunta- ja sotilaskoulutusjärjestelmä. Jokaisen tuli olla lain edessä tasa-arvoinen uskonnostaan riippumatta.
Frankensteinin hirviö
Frankensteinin hirviö on yksi kaikkien aikojen tunnetuimmista kauhuhahmoista, ja se on esiintynyt sadoissa näytelmissä ja elokuvissa.
Tanzimat
Tanzimat-uudistusten toteuttaminen seisahtui Abd-ul-Azizin viimeisinä hallitsijavuosina 1870-luvun puolivälissä. Pyrkimykset hallinnon keskittämiseen olivat johtaneet vallan kasautumiseen sulttaanille, mikä mahdollisti aiempaa suuremman vallan väärinkäyttämisen. Kun Abd-ul-Azizin politiikka oli ajanut valtakunnan kriisiin, hänet syrjäytettiin toukokuussa 1876. Hänen seuraajakseen tullut Abdul Hamid II joutui 23. joulukuuta 1876 antamaan Osmanien valtakunnalle sen ensimmäisen varsinaisen perustuslain. Sitä seurannut Abdul Hamid II:n itsevaltainen valtakausi on usein nähty vastareaktiona Tanzimat-vaiheelle, vaikkakin armeijan ja hallinnon kehittämistä jatkettiin edelleen.
Frankensteinin hirviö
Hirviö
Yksi romaanin kertojista on hirviö itse. Se oppii puhumaan ja lukemaan, se osoittautuu älykkääksi ja herkäksi, ja se puolustelee kaunopuheisesti oman olemassaolonsa oikeutusta. Se rakastaa kauneutta mutta kauhistuu nähdessään kuvajaisensa lammessa ja tullessaan tietoiseksi omasta hirviömäisyydestään. Luettuaan ihmisen historiasta kertovia kirjoja se ymmärtää oman eristyneisyytensä laajuuden. Tultuaan hyljeksityksi ja kokiessaan yksinäisyyttä hirviöstä tulee katkera ja väkivaltainen. Oman kertomuksensa lopuksi se pyytää tohtori Frankensteinia luomaan itselleen kumppanin.
Bogdan Bogdanović (koripalloilija)
Bogdan Bogdanović (, s. 18. elokuuta 1992 Belgrad ) on serbialainen koripalloilija.
Margareta Keszeg
Margareta Keszeg (s. 31. elokuuta 1965) on romanialainen entinen keskimatkojen juoksija, joka menestyi erityisesti sisäradoilla.
Herodotos
Halikarnassoksesta Ateenaan
pienoiskuva|oikea|upright=0.8|Herodotos. Veistos [[Wienissä Itävallan parlamenttitalon edustalla.]] Herodotoksen elämästä on vain vähän luotettavia tietoja, ja nekin ovat siinä määrin hajanaiset, ettei niiden perusteella voida saada kovin selkeää kuvaa hänen elämänvaiheistaan eikä määrittää niille varmoja ajoituksia. Tämän vuoksi tutkijat ovat olleet näiden asioiden suhteen erimielisiä.
Suhde edeltäjiin
Jotta Herodotoksen Historiateoksen merkitystä voi arvioida on muistettava, millaista kreikkalainen historiankirjoitus oli ennen Herodotosta. Kreikkalaiset alkoivat vasta verrattain myöhään merkitä muistiin huomattavia tapauksia. Tähän oli monia syitä, mutta kenties tärkein oli heidän vilkas mielikuvituksensa, joka verhosi verrattain tuoreetkin tapaukset ennen pitkää runon ja myytin pukuun. Tämän vuoksi runous, ja lähinnä ns. genealoginen (sukutieto-) eepos, edusti pitkään tavallaan kreikkalaisten historiallista tietämystä ja tyydytti heidän historiallista tarvettaan.
Hekataioksen tärkein seuraaja oli häntä vähän nuorempi Herodotos, joka on saanut edeltäjästään paljon vaikutteita, vaikka usein vastustaakin tämän käsityksiä. Hänkin on tavallaan logografeja, koska hän osaksi käsittelee samoja aiheita kuin nämä. Hän teki kuitenkin monilla tavoin uraauurtavaa työtä. Siinä missä muut esittivät helleenien ja barbaarien vaiheita ja oloja toisistaan riippumatta, otti Herodotos tavoitteekseen kuvata maailmanhistorian yhtenäisessä teoksessa, joka käsittää varsinaisesti noin 240 vuoden ajan, mutta johon hän on yrittänyt sovittaa myös tuntemiensa kansojen varhaisemmat vaiheet. Toiseksi, hän on liittänyt nämä asiat toisiinsa tietyn, johtavan ajatuksensa sekä oman eettisen maailmankatsomuksensa mukaisesti. Kolmas seikka, joiden perusteella Herodotoksen teos eroaa logografien teoksista, on se, että Herodotos esitti historiansa taiteellisessa muodossa, proosakirjallisuutena.
Funidata
Taustalla on vuonna 2008 opetus- ja kulttuuriministeriössä käynnistetty Opintohallinnon tietojärjestelmien modernisointi (OTM) -hanke. Hanke kariutui rahan ja resurssien puutteeseen. Sen sitä jatkoivat Helsingin yliopisto, Tampereen yliopisto ja Aalto-yliopisto, jotka päättivät luoda itse oman järjestelmän.
Sisu-järjestelmä
Yhtiön päätuote on Sisu-järjestelmä.
Korean kolmen kuningaskunnan kausi
vasen|pienoiskuva|222x222px|Korealaisten metsästäjien haudan seinämaalaus. vasen|pienoiskuva|248x248px|[[Goguryeo|Goguryeon-Tang-dynastian sota.]]
Ammunta kesäolympialaisissa 1988 – naisten 25 metrin urheilupistooli
Suomalaisia ampujaa ei lajissa kilpaillut, vaikka Suomi olisikin saanut yhden edustajan kilpailuun. Suomi jätti tilaisuuden käyttämätä, koska kukaan suomalainen ei ollut erityisesti harjoitellut kyseistä lajia.
Gaseeli
Gaseeli on persialainen runomuoto. Siihen kuuluu kaksisäkeisiä säkeistöjä. Ensimmäisen säeparin loppusointukaava toistuu myöhemmin parillisissa säkeissä. Persian runouden hallitsevaa muotoa on käyttänyt muun muassa Hafez. Eurooppalaisessa kirjallisuudessa se oli suosittu romantiikan aikana.
Rio 2
Lähteet
http://www.skenet.fi/artikkeli/14/04/rio-2
Suomi24
Historia
Palveluun on liitetty seuraavat sivustot:
Weierstrassin lause
Todistus
Todistetaan, että löydetään suurin arvo kuten edellä mainittu. Pienin arvo löydetään vastaavasti, kun tutkitaan funktiota -f(x).
, jolle. Bolzanon–Weierstrassin lauseen nojalla jonolla (y_n) on olemassa suppeneva osajono (y_{n_{k}}), jolla, kun. Funktion f jatkuvuuden nojalla, kun. Toisaalta, mistä seuraa kuristusperiaatteen nojalla f(y_0) = M.
Aiheesta muualla
Stetigkeit
Microcar
Phillipe Ligier, joka on Ligierin perustajan Guy Ligierin poika, toimii Ligierin (johon Microcar siis sisältyy) toimitusjohtajana.
Jääkiekon SM-liigakausi 2007–2008
Kausi 2007–2008 on jääkiekon SM-liigan 33. kausi. Hallitsevana mestarina kauteen lähti Oulun Kärpät. Runkosarja käynnistyi 11. syyskuuta 2007 ja päättyi 4. maaliskuuta 2008. Runkosarjan voitti Oulun Kärpät. Mestaruuden voitti myös Kärpät, toiseksi sijoittui Espoo Blues, ja kolmanneksi Tappara. Runkosarjan pistepörssin voitti Janne Pesonen, parhaaksi pelaajaksi jääkiekkotoimittajat valitsivat Jokereita edustavan Ville Leinon. Kausi oli myös jääkiekkolegendan Raimo Helmisen viimeinen ammattilaispelaajana.
Turun Toverit
right|125px|Turun Tovereiden tunnus
Häiveteknologia
Historia
Toisessa maailmansodassa saksalaiset päällystivät sukellusveneiden snorkkelit tutkasignaalia absorboivalla materiaalilla. Sotien jälkeen "tutkakaikujen" tutkimukseen käytettiin enemmän aikaa ja sähkömagneettisen säteilyn (etenkin radiotaajuuksien) heijastuksiin eri kokoisten ja muotoisten kappaleiden pinnoilta ja materiaaleista.
Mos Def
Yksityiselämä
Smith oli naimisissa Maria Yepesin kanssa vuodet 1996–2006. Smithillä on yhteensä kuusi lasta, joista kaksi Maria Yepesin kanssa.
Ted DiBiase Jr
thumb|Ted DiBiase ja Maryse joulukuussa 2010. Theodore Marvin DiBiase Jr. (s. 8. joulukuuta 1982 Clinton, Mississippi) on yhdysvaltalainen showpainija, joka työskenteli WWE:ssä vuosina 2007–2013. Hän on WWE Hall of Famen ”Million Dollar Man” Ted DiBiasen poika.
Uveiitti
Tilan edetessä etukammiouveiitti ei pääosin vaikuta näöntarkkuuteen 1–2 päivän aikana. Takakammiouveiitti on pääosin vakavampi ja akuutimpi kuin etukammiouveiitti. Takakammiouveiitin oireet ovat takakammion kiinnikkeet, sarveiskalvon turvotus, liiallinen lasiaisen erite, makulan turvotus ja usein pieni lasku silmänpaineessa.
Bulgarian kulttuuri
Kuvataide
thumb|Ubrusin Kristus-mosaiikki vuodelta 1259. Madaran ratsastaja on varhaiskeskiaikainen kivireliefi maan kaakkoisosassa, myös maailmanperintökohde.
Christo Javacheff on bulgarialaissyntyinen Yhdysvalloissa asuva ympäristötaiteilija, jonka tunnetuimpia teoksia ovat muoviin käärityt suuret esineet ja rakennukset.
Peiteļa ezers
Maantietoa
Järvi on 2,5 kilometriä pitkä, 2,1 kilometriä leveä ja sen pinta-ala on 3,8 neliökilometriä eli 380 hehtaaria. Sen pinta-alaksi esitetaan myös 347 hehtaaria. Järvestä 139 hehtaaria kuuluu Latvian puolelle ja loput 208 (tai 241) hehtaaria kuuluu Venäjälle. Se sijaitsee Velikajan alangolla, jossa ei esiinny suuria korkeusvaihteluita ja järven rannat ovatkin matalia. Järvi on osa Klešnikun suoaluetta (Klešniku purvs). Järven syvyys on 4,5 metriä, mutta sen keskisyvyys on 1,5 metriä. Syvyyslukematkin vaihtelevat riippuen lähteestä. Järvi on saareton ja muuten autio, mutta sen eteläpuolella olevalla suon saarekkeella on viljelytoimintaa ja maatila. Sarekkeella valtiorajan lähellä on ilmakuvan perusteella korkea katselutorni.
Seitsenvuotinen sota
Pommerin sota
Ruotsin osallistumista seitsenvuotiseen sotaan kutsutaan Pommerin sodaksi. Ruotsi osallistui Preussin vastaiseen liittokuntaan vuodesta 1757 lähtien. Ruotsalaisten sotatoimet menestyivät kuitenkin huonosti ja ylipäällikköä vaihdettiin neljästi sodan aikana. Pommerin sota päättyi vuonna 1762, kun Ruotsi ja Preussi solmivat rauhan kuningatar Loviisa Ulriikan välityksellä, joka oli Fredrikin sisar. Ruotsissa oltiin tyytyväisiä, kun huonosti menneestä sodasta selvittiin ilman aluemenetyksiä. Pommerin sodan tuntuvin seuraus Ruotsin valtakunnassa oli perunan viljelyn yleistyminen.
Merisota
Ranska ja Espanja haastoivat brittien meriherruuden vuosina 1746–1755, jolloin niiden vesillelaskettujen sotalaivojen yhteenlaskettu tonnisto oli kolme kertaa suurempi kuin brittien vastaava. Brittien onneksi Espanja liittyi seitsenvuotiseen sotaan vasta vuonna 1762, jolloin Ranskan laivasto oli jo lyöty. Ratkaiseva vuosi oli 1759, jolloin ranskalainen ministeri Étienne François de Choiseul suunnitteli laivastovoimien keskittämistä maihinnousun tekemiseksi Britanniaan. Ranskan laivasto oli kuitenkin kahdessa tukikohdassa: Toulonissa Välimerellä ja Brestissä Bretagnessa. Brittien tavoitteena oli pitää Ranskan laivasto-osastot erillään. Brittien oli helppo saartaa Brest, sillä se oli lähellä Britanniaa. Jean-François La Clue-Sabranin johtama Välimeren laivasto onnistui lähtemään ensin Toulonista ja sitten Välimereltä. Edward Boscawenin johtama brittiosasto sai kuitenkin La Cluen kiinni Portugalin edustalla ja voitti ranskalaiset Lagosin taistelussa elokuussa 1759.
Rakkautta vain (elokuva)
Rakkautta vain ajoittuu viidelle viikolle joulun alla ja kertoo kymmenen keskeisen henkilöhahmonsa kokemuksista, jotka kietoutuvat eri tavoin toisiinsa. Heitä yhdistäviä tapahtumapaikkoja ovat muun muassa lentokenttä ja koulun joulujuhla.
Juoni
Pitkäaikaisen managerinsa Joen (Gregor Fisher) avulla ikääntyvä rokkilegenda Billy Mack (Bill Nighy) äänittää jouluisen version The Troggsin klassisesta hitistä ”Love Is All Around”. Yhtä kaikki hän mainostaa julkaisuaan toivoen, että siitä tulee joulun ykköshitti. Myöhemmin laulusta todella tulee listojen ykkönen. Juhlittuaan lyhyesti menestystään eräissä Elton Johnin isännöimissä juhlissa Billy ehdottaa Joelle, että he juhlisivat yhdessä joulua juomalla itsensä känniin ja katsomalla pornoa.
Colin, Tony, Stacey, Jeannie, Carol-Anne, Harriet ja Carla
Colin Frisselin (Kris Marshall) yritykset kosiskella englantilaisia naisia, muun muassa Miaa ja Julietin ja Peterin häiden pitopalveluvastaavaa Nancya (Julia Davis) päättyvät kerta toisensa jälkeen surkeasti. Hän ilmoittaakin ystävälleen Tonylle (Abdul Salis) aikovansa matkustaa Yhdysvaltoihin löytääkseen naisia sieltä. Colin laskeutuu Milwaukeehen, Wisconsiniin, missä hän tapaa Staceyn (Ivana Miličević), Jeannien (January Jones) ja Carol-Annen (Elisha Cuthbert). Myös Harriet liittyy myöhemmin seuraan. Nämä kolme upeaa naista ihastuvat Colinin Basildonin aksenttiin ja kutsuvat hänet asumaan kotiinsa.
Arvioita
Turun Sanomien Tapani Maskulan mielestä Rakkautta vain on ”makeaksi sokeroitu brittikomedia, joka ison budjetin kimmellyksenä tarjoaa lujan vastuksen mille tahansa kulutushysteriaa lietsovalle sentimentaaliselle luritukselle”. Se marssittaa esiin tärkeitäkin aiheita rakkauden ympärillä: läheisriippuvuus, lapsuuden ensirakkaus, typerä mustasukkaisuus, harkittu viettely, hetken hairahdus ja kalvava katkeruus. ”Freskon palaset eivät vain loksahda luontevasti paikoilleen, sillä ohjaajalta puuttuu niiden yhdistämiseen vaadittava sosiaalinen syvätarkkuus ja kriittinen havaintokyky.” Maskulasta monet komedian rönsyistä maistuvat pelkältä täytemateriaalilta, ja elokuvaa pitkitetään hakemalla jokaiselle niistä suloisen onnellinen loppu. Samoilla linjoilla oli Film-O-Holicin Juha Rosenqvist: ”Ohjaajana noviisi Curtis on ollut ilmeisen ihastunut kuvaamiinsa otoksiin ja antanut näin elokuvansa paisua uuvuttaviin mittoihin ja hömelöihin ylilyönteihin, jotka tylsyttävät käsikirjoituksen parhaita teriä.”
Gustaf Fröding
Suomeksi julkaistut teokset
Frödingiltä on julkaistu suomeksi seuraavat kokoelmat. Lisäksi yksittäisiä runoja on julkaistu useissa antologioissa.
Guatemala olympialaisissa
Guatemala on saavuttanut yhden olympiamitalin; Lontoossa 2012 Erick Barrondo sai 20 kilometrin kävelyssä hopeaa. Ensimmäisen pistesijansa Guatemala saavutti Méxicossa 1968 maan jalkapallojoukkueen sijoittuessa jaetulle viidennelle tilalle. Joseph Burge oli seitsemäs vapaapainin höyhensarjassa Münchenissä 1972, Edgardo Zachrisson kuudes skeet-ammunnassa Montrealissa 1976, Oswaldo Méndez neljäs esteratsastuksessa Moskovassa 1980 ja Carlos Motta jaetulla viidennellä sijalla nyrkkeilyn alemmassa kärpässarjassa Los Angelesissa 1984.
Chiaia
thumb|Suihkulähde Napolin [[Villa Comunale -puistossa.]] Chiaia (äännetään: ) on asuinalue Napolin rannalla. Sitä ympäröivät idässä Piazza Vittoria ja lännessä Mergellina. Sen keskeinen maamerkki on suuri puisto Villa Comunale. Asuinalue on alun perin rakennettu 1500-luvun lopulla ja 1600-luvun alussa, kun Napolin espanjalaiset hallitsijat avasivat kaupungin länteen historiallisista rajoistaan.
Françoise Arnoul
Arnoul aloitti filmiuransa vuonna 1949 kreditoimattomalla roolilla elokuvassa Suurkaupungin sävel (Rendez-vous de juillet, 1949). Hänen läpimurtoroolinsa oli vuoden 1950 Nous irons à Paris, mutta kuuluisuuteen hän nousi erityisesti Jean Renoirin elokuvalla Ranskalainen Cancan. Arnoul tunnettiin Martine Carolin ja Brigitte Bardot’n rinnalla yhtenä 1950-luvun seksisymboleista.
Arnoul alkoi 1970-luvun jälkeen jäädä sivurooleihin, ja hän näytteli myös televisiossa ja teatterissa. Vielä vuonna 1997 hän kuitenkin sai kriitikoiden kehut elokuvasta Parittelun jälkeen peto on uupunut.
J. A. Hollo
Hollo oli Suomalaisen tiedeakatemian jäsen vuodesta 1938.
Reinhold von Becker
Reinhold von Becker (26. joulukuuta 1788 Kangasniemi – 10. kesäkuuta 1858 Helsinki) oli suomalainen kirjailija ja suomen kielen tutkija. Hän oli kotoisin Kangasniemeltä.
Von Beckerin mukaan on nimetty Kangasniemen keskustan alakoulu. Hänen nimeään kantaa myös pikkuplaneetta 3522 Becker.
Les Bijoux
Suomeksi ilmestyneet Les Bijoux-manhwat:
Hatecore
Hatecore on termi, jota on yleisimmin käytetty kuvaamaan hardcore punk -yhtyeitä, joilla on aggressiivisia ja vihamielisiä sanoituksia, jotka useimmiten liittyvät kansallissosialismiin ja valkoiseen ylivaltaan. Hatecore-sanontaa ei kuitenkaan välttämättä käytetä pelkästään tällaisten rasististen yhtyeiden musiikista.
Markantalo
Historia
Mikko Liettilä perusti vuonna 1976 Vantaalle Tarkantalon, jonka nimi muutettiin myöhemmin Markantaloksi. Vuonna 1986 Markantalo myytiin Eino ja Martti Kaartiselle sekä Erkki Tuoviselle. Toimipaikkojen määrä nousi, ja syksyllä 2000 suurimmaksi omistajaksi tuli pääomasijoittaja Helmet Capital.
Distributed Proofreaders
Distributed Proofreaders (hajautetut oikolukijat) on keino tukea Gutenberg-projektia, ja se onkin virallinen PG-liitännäispalvelu. Distributed Proofreadersin perusti vuonna 2000 Charles Franks tukemaan vapaasti levitettävien kirjojen digitalisointia. Distributed Proofreaders sivustoa pyörittää vapaa ohjelmisto ja koodin lisenssi on GNU GPL.
Timo Tiusanen
Elämäkerta
Tiusasen vanhemmat olivat maanmittausinsinööri Miikka Tiusanen ja Selma Karin (Kaisu) Blom. Hän pääsi ylioppilaaksi 1954 ja valmistui logonomiksi 1958, filosofian kandidaatiksi 1958, maisteriksi 1950, lisensiaatiksi 1965 ja tohtoriksi 1969.
Sympathy
Historia
1990-luvun alussa Dharok (Derek James From) perusti Sympathyn, joka aloitti thrash metal -yhtyeenä ja julkaisi demon vuonna 1991. Sympathyssa olleet muut nimeltä mainitsemattomat jäsenet jättivät yhtyeen muutaman vuoden jälkeen ja Sympathy jäi vuosiksi Dharokin omaksi projektiksi. Vuosina 1993–1997 Dharok kehitti Sympathyn tyyliä tekniseen death metaliin päin sekä julkaisi levytykset Arrogance and Ignorance (1993), Age of Darkness (1995) ja Realms of Chaos (1996).
Vuonna 2005 Sympathy levytti EP:n Abyssal Throne, jonka julkaisi levy-yhtiö Momentum Scandinavia. Myöhemmin samana vuonna yhtyeeseen liittyivät rumpaliksi entinen Into Eternityn jäsen Jim Austin ja kitaristiksi Jeff Lewis, joka tunnetaan Abolishment of Hate -projektistaan.
Etelä-Trøndelagin kalliopiirrokset
Rissa
Reinin kalliopiirros on tehty kivikaudella.
Tydal
Gresslin kalliopiirrokset ovat vielä ajoittamatta.
Kjell Westö
Kjell Anders Westö (s. 6. elokuuta 1961 Helsinki) on suomalainen ruotsiksi kirjoittava kirjailija ja toimittaja. Hänet tunnetaan erityisesti laajoista, Helsinkiin sijoittuvista romaaneistaan, mutta hän on kirjoittanut myös runoja, novelleja, esseitä ja kolumneja.
Elämä ja ura
Westön tuotantoa on käännetty yli kahdellekymmenelle kielelle, ja hän on saanut Svenska litteratursällskapetin palkinnon seitsemän kertaa. Hänen luottosuomentajansa on Katriina Huttunen. Westön seitsemäs romaani Rikinkeltainen taivas ilmestyi syksyllä 2017 yhtä aikaa ruotsiksi, suomeksi, norjaksi ja tanskaksi. Romaanin käännösoikeudet on myyty muun muassa Ranskaan, Saksaan ja Hollantiin. Kahdeksas romaani Tritonus julkaistiin kesällä 2020 yhtä aikaa ruotsiksi, suomeksi, tanskaksi, norjaksi ja viroksi ja myöhemmin ranskaksi.
Big data
Big datan kertyminen
Big dataksi kutsuttavia tietovarantoja syntyy hyvin monilla eri aloilla. Sen lähteitä ovat muun muassa seuraavat:
Koripallo kesäolympialaisissa 2004 – miesten turnaus
Lohko B
21. elokuuta 2004
9-10
24. elokuuta 2004
5-6
28. elokuuta 2004
Aurinkokunnan syntyteorioiden historia
Kiekkoinstabiilisuusteoria
Kasautumisteorialle kilpailevan kiekkoinstabiilisuusteorian esittivät amerikkalaiset Alan P. Cameron ja A. G. W. Boss. Sen mukaan Aurinkoa alussa ympäröineeseen kaasukiekkoon syntyi häiriöitä, jotka kutistuivat kaasuplaneetoiksi oman painovoimansa ansioista. Sisäplaneettojen kaasuvaippa olisi haihtunut pois. 1980-luvulta alkaen kasautumisteoriaa ovat puoltaneet muun muassa amerikkalainen Jack Lissauer. Teoria on kehittynyt voimakkaasti eksoplaneettalöytöjen takia. On melko järkevää ajatella, että Aurinkokunta ja muut planeettakunnat ovat syntyneet samalla tavoin ainakin suureksi osaksi. Monet löydöt, muun muassa eksoplaneettalöydöt ja Kuiperin vyöhykkeen paljastuminen, tukevat kasautumisteoriaa, johon on lisätty ajatus planeettojen vaeltelusta niiden syntymisen jälkeen eli migraatioteoria.
Pjotr Mašerov
Pjotr Mironovitš Mašerov (, ; 26. helmikuuta 1918 – 4. lokakuuta 1980) oli valkovenäläinen poliitikko ja partisaanijohtaja. Hän toimi Valko-Venäjän kommunistisen puolueen ensimmäisenä sihteerinä vuosina 1965–1980.
Helmut Lotti
Lotti palasi tauon jälkeen myös Suomeen esiintymään 2018.
Lodbrok
Palvelus
pienoiskuva|upright|vasen|Lodbrok suomalaisessa postimerkissä vuodelta 1937. Alus otti osaa Viipurinlahden taisteluun ja Ruotsinsalmen taisteluihin menestyen hyvin. Vuonna 1790 aluksesta riisuttiin tykit, kun se muutettiin sairaalalaivaksi, jollaisena se sitten palveli loppuun asti.
Tutkielma kahdeksannesta ja yhdeksännestä
Historia
Tutkielma on kirjoitettu alun perin kreikaksi todennäköisesti Egyptissä ja ajoitettu noin vuosiin 150–255. Kirjoituksen opetukset on laitettu Hermes Trismegistoksen nimiin. Kirjoituksessa on yhtäläisyyksiä keskiplatonistisen Albinoksen, Galenoksen opettajan, ajatteluun.
Meiju Suvas
Lapsuus ja nuoruus
Lapsena Meiju Suvas kävi balettitunneilla, otti pianotunteja Pohjois-Helsingin musiikkiopistossa, opiskeli jonkin aikaa myös rumpujen soittoa Oulunkylän Pop & Jazz opistossa, lauloi kuorossa ja soitti koulun kokoonpanoissa. Lukioaikoina mukaan tuli tanssiharrastus, erityisesti disco- ja rivitanssit. Suvas kirjoitti ylioppilaaksi vuonna 1978. Malmin kauppaoppilaitoksen yo-linjan hän kävi vuosina 1979–1981. Kauppaopistoaikoina Suvas löysi yhtyeensä soittajat omalta vuosikurssiltaan.
Ura laulajana
Suvaksen tyyli muuttui 1990-luvulla aikuisemmaksi uuden tuotantoryhmän myötä. Hän etsi ja löysi useita uusia kappaleita levyilleen ulkomaanmatkoiltaan, muun muassa Espanjasta ja Kreikasta. Suvas on tehnyt 13 pitkäsoittolevyä, joista hän on saanut yhteensä 4 kultalevyä ja 2 platinalevyä. Hänen hittejään kahden ja puolen vuosikymmenen varrelta ovat olleet "Pure mua", "Tahdon sinut", "Tää onnea on", "Muukalainen", "Kaunotar ja Kulkuri", "Ystäväsi aina", "Moliendo Café", "Andalucian yö" ja "Missä milloin vaan".
Suvas oli ehdokkaana Iskelmä-Finlandian saajaksi vuonna 2011.
Vuonna 2017 Suvakselle myönnettiin Vantaan kulttuuripalkinto.
Jermain Defoe
Tottenham Hotspur
Debyyttimaalinsa Tottenhamissa Defoe teki ottelussa Portsmouthia vastaan Tottenhamin kotistadionilla White Hart Lanella. Koko kaudella 2003/04 Defoe teki 7 maalia neljässätoista ottelussa. Seuraavalla kaudella Defoe teki liigassa 13 maalia 28 ottelussa ja yhdeksän maalia cupeissa (FA Cup ja Englannin Liigacup). Defoen hurjat tehot eivät jääneet huomaamatta ja häntä pidettiinkin ikäluokkansa yhtenä parhaimpana maalintekijänä Euroopassa.
Anders Johan Sjögren
Elämäkerta
Sjögren oli pitäjänsuutarin ainoa eloon jäänyt lapsi, joka lahjakkaana pääsi pitäjän papiston tuella koulutielle. Hänen koulutiensä kulki Loviisan alakoulusta Porvoon kymnaasiin ja sitten Turun akatemiaan, josta hän valmistui 1819. Hän toimi vuosina 1820–1821 Pietarissa kotiopettajana piispa Zacharias Cygnaeuksen perheessä. Vuodesta 1823 hän toimi kreivi Nikolai Rumjantsevin kirjastonhoitajana, vuodesta 1831 ylimääräisenä akateemikkona ja vuodesta 1844 suomalais-ugrilaisen ja kaukasialaisen kieli- ja kansatieteen varsinaisena akateemikkona Pietarin tiedeakatemiassa, vuodesta 1845 sen kansatieteellisen museon johtajana.
Sjögrenin merkitys korostuu siinä, että hän oli varhainen tutkimusmatkailija, joka aluksi keskittyi suomensukuisiin kansoihin. Myös hänen yhteytensä itseään nuorempaan Elias Lönnrotiin oli merkittävää. Sjögren ja Lönnrot tapasivat ensi kerran vuonna 1834. Heidän välilleen kehkeytyi kirjeenvaihto, joka käsitteli erityisesti suomen kieltä ja kansanrunoja. Pietarin asemastaan käsin Sjögren pystyi helpottamaan muiden suomalaisten tutkijoiden tavoitteita Venäjälle suoritettavissa tutkimusmatkoissa (esim. Castrén). Kielitieteilijänä ja kielinerona hän oli sittemmin kiinnostunut myös muista kielistä, esim. osseettien kielestä, jonka kieliopin ja sanakirjan hän laati. Nykyään mielenkiinto kohdistuu Sjögrenin päiväkirjoihin (Ephemerider), joita hän kirjoitti koko toimintansa ajan.
Naisvuoren uimahalli
Historiaa
Peruskorjauksessa 2016–2017 uimahallin huonejärjestyksiä muutettiin ja kaikki pinnoitteet, talotekniikka, kalusteet ja varusteet uusittiin, samoin kuin vedenkäsittely- ja allaslaitteet. Kevythissien ansiosta uimahalliin on nyt esteetön pääsy myös liikuntarajoitteisille ilman avustajaa. Rakennukseen tehtiin myös kuntosali .Peruskorjausta hidastivat asbestinpurkutyöt ja kallion odotettua suuremmat korroosiovauriot. Yli kolmen miljoonan euron peruskorjaukseen saatiin 800 000 euroa veikkausvaroja.
Ellen Widmann
Widmannin kansainvälisesti tunnetuin elokuvatyö lienee rouva Beckmannin rooli Fritz Langin elokuvassa M – kaupunki etsii murhaajaa (1931). Hän päätti valkokangasuransa Ruotsissa Olle Hellbomin ohjaamassa lastenelokuvassa Vaahteramäen Eemeli (1971), jossa hän näyttelee vaivaistentalossa asuvaa, muita asukkeja voimakkaasti käskyttävää vanhusta. Widmannin roolityö sisällytettiin myös vuonna 1975 esitettyyn samannimiseen 13-osaiseen televisiosarjaan.
Tasa-arvolaki
Tasa-arvolain edistämissäännökset
Viranomaisten tulee arvioida kaikkea toimintaansa eri sukupuolten näkökulmasta ja luoda toimintatavat tasa-arvon edistämiseksi. Tästä käytetään myös nimitystä sukupuolen valtavirtaistaminen. Tasa-arvoa edistetään myös kiintiöillä. Valtion ja kunnan asettamissa toimielimissä, lukuun ottamatta kunnanvaltuustoja tulee olla naisia ja miehiä molempia vähintään 40 prosenttia. Muissa julkista valtaa käyttävissä elimissä tulee olla tasapuolisesti naisia ja miehiä.